Տքթ. Փանոսեան անգամ մը եւս շեշտեց տեսաերիզին մէջ ուսուցիչներուն կողմէ կրկնուած ժամանակակից մօտեցումի եւ մեթոտաբանութեան, դպրոցներու համախմբումի եւ գործակցութեան եւ նման ծրագրի մը ազդեցութեան եւ շարունակականութեան կարեւորութիւնը: Ան իր խօսքի աւարտին շնորհակալութիւն յայտնեց Հայկազեան համալսարանի նախագահ վերապատուելի Տքթ. Փոլ Հայտոսթեանին, Հայկազեան համալսարանի «Շարունակական ուսումնառութեան կեդրոն»ի տնօրէն Սեպուհ Կիւրիւնլեանին, ծրագրի վարչական կազմի անդամներ՝ Հայկազեան համալսարանի Մանկավարժութեան բաժանմունքի վարիչ Տքթ. Յակոբ Եագուպեանին եւ նոյն բաժանմունքի դասախօս Շաղիկ Խիւտավերտեանին եւ ծրագրի պատասխանատու Գայիանէ Մածունեանին: